LIETUVOS RESPUBLIKOS KULTŪROS MINISTRAS

ĮSAKYMAS

DĖL LIETUVOS RESPUBLIKOS KULTŪROS MINISTRO 2013 M. LAPKRIČIO 18 D. ĮSAKYMO NR. ĮV-771 „DĖL KULTŪROS RĖMIMO FONDO LĖŠOMIS FINANSUOJAMŲ PROJEKTŲ TEIKIMO GAIRIŲ 2014 metais“ pakeitimo

2014 m. vasario 12 d. Nr. ĮV-100

Vilnius

P a k e i č i u Kultūros rėmimo fondo lėšomis finansuojamų projektų teikimo gaires, patvirtintas Lietuvos Respublikos kultūros ministro 2013 m. lapkričio 18 d. įsakymu Nr. ĮV-771 „Dėl Kultūros rėmimo fondo lėšomis finansuojamų projektų teikimo gairių 2014 metais“:

1. Išdėstau 4 punktą taip:

„4. Valstybės stipendijos kultūros ir meno kūrėjams skiriamos iš Fondo lėšų vadovaujantis Lietuvos Respublikos Vyriausybės 2014 m. sausio 8 d. nutarimu Nr. 9 „Dėl valstybės stipendijų meno kūrėjams“ ir Lietuvos Respublikos kultūros ministro 2014 m. sausio 10 d. įsakymu Nr. ĮV- 18 „Dėl Stipendijų kultūros kūrėjams skyrimo tvarkos aprašo patvirtinimo.“

2. Išdėstau 10 punktą taip:

„10. Paskelbtam konkursui to paties projekto paraiška gali būti teikiama tik į vieną priemonę ir tik į vieną kultūros ir meno sritį. Jeigu projektą vykdo keli vykdytojai, projektas laikomas neskaidomu ir daliniam finansavimui gauti paraišką (paraiškoje privalo būti nurodyti visi vykdytojai) turi teisę teikti tik vienas, pagrindinis vykdytojas ir tik į vieną paskelbto konkurso nurodytą priemonę. Projektas negali būti dalinamas į mažesnius projektus (vykdomus to paties ar kito vykdytojo), kuriems būtų teikiamos paraiškos ir skiriamas dalinis finansavimas jų įgyvendinimui kaip atskiriems projektams.“

3. Išdėstau 17 punktą taip:

„17. Paraiškos, pagal šių Gairių priede nustatytus reikalavimus, Tarybai siunčiamos paštu skelbime nurodytu adresu.“

4. Pripažįstu netekusiu galios 22.6 papunktį.

5. Išdėstau 23.1 papunktį taip:

„23.1. projekto vykdytojo steigimo dokumentų (nuostatai, įstatai, statutas ir pan.,) kopiją, patvirtintą projekto vykdytojo vadovo parašu ir anspaudu (jeigu juridinis asmuo privalo jį turėti);“

6. Išdėstau 23.3 papunktį taip:

„23.3 kultūros ministro nustatytose atskirų konkursinių priemonių finansavimo sąlygose nurodytus ar pagal projekto pobūdį reikalaujamus pateikti priedus (kvietimai dalyvauti tarptautiniuose renginiuose, planuojamo išleisti leidinio ištrauka, restauratorių išvados ir pan.).

Kartu su paraiška galima pateikti kitus dokumentus (jų kopijas), kurie pagrindžia paraiškoje nurodytą informaciją (susitarimai dėl bendradarbiavimo, paramos, projekto dalyvių sąrašas, planuojamo leisti CD/DVD programa (turinys) ir pan.).“

7. Išdėstau 25.8 papunktį taip:

„25.8. ar paraiška užpildyta tinkamai (ar laikytasi nustatytos formos, ar užpildyti visi būtini laukai, ar pateikti visi paraiškoje nurodyti dokumentai, ar paraiška ir pridedami dokumentai pasirašyti projekto vykdytojo vadovo ir pan.) ir ar projekto vykdytojas ją patikslino Tarybos nustatytais terminais;“

8. Išdėstau 59 punktą taip:

„59. Jei sutarties dalykas yra leidinio leidyba, sutartyje nurodoma, jog išleidus leidinį, projekto vykdytojas privalo skirti nuo 65 iki 260 leidinio egzempliorių savivaldybių viešosioms bibliotekoms, priklausomai nuo projektui skirtų Fondo lėšų santykinės dalies viso projekto lėšų poreikio atžvilgiu. Viešosioms bibliotekoms skirti egzemplioriai pristatomi sutartyje nurodytai organizacijai pateikiant važtaraštį arba kitą dokumentą, kuriame nurodomi šie duomenys: leidinį išleidusios įstaigos rekvizitai, pristatomo leidinio autorius ar sudarytojas, leidinio pavadinimas, perduodamų egzempliorių skaičius ir leidinio savikaina, o leidinio pristatymą patvirtinančio važtaraščio ar kito dokumento kopija pateikiama Tarybai. Leidinį išleidusios įstaigos, kurios yra viešojo sektoriaus subjektai, privalo užtikrinti tarpusavio apskaitos operacijų suderinimą su viešosiomis bibliotekomis.“

9. Išdėstau 70 punktą taip:

„70. Projektų paraiškos, paraiškų registracijos žurnalai saugomi tris metus. Projektų sutartys, sutarčių su sąmatomis registravimo žurnalai, projektų vykdymo ataskaitos ir jų registravimo žurnalai saugomi dešimt metų. Tarybos narių susirinkimo ir ekspertų posėdžių protokolai saugomi nuolat.“

10. Išdėstau 1 priedą nauja redakcija (pridedama).

Kultūros ministras	Šarūnas Birutis

Kultūros rėmimo fondo lėšomis

finansuojamų projektų teikimo gairių

1 priedas

(Kultūros ir meno projekto dalinio finansavimo konkurso paraiškos forma)

Paraiška gauta

201_ m. ________mėn. __ d.

___________________

(juridinio asmens pavadinimas)

________________________________

(juridinio asmens teisinė forma, juridinio asmens kodas)

________________________________

(buveinė, telefono ir fakso numeriai, el. p. adresas)

PROJEKTO ____________________________

(tikslus pavadinimas)

LIETUVOS KULTŪROS TARYBAI

KULTŪROS IR MENO PROJEKTO DALINIO FINANSAVIMO

KONKURSO PARAIŠKA

Paraiškos Nr. ____

Kultūros ir meno sritis:

Prioritetinių veiklų rėmimo sritis:

Pasirinktos prioritetinių veiklų rėmimo srities priemonė:

1. Informacija apie projekto vykdytojus

1.1. Juridinio asmens vadovas:

(vardas, pavardė, telefono Nr., el. pašto adresas)

1.2. Projekto vadovas (kontaktinis asmuo):

(vardas, pavardė, telefono Nr., el. pašto adresas, (pridedamas CV)

1.3. Juridinio asmens veiklos sritis, nurodyta steigimo dokumentuose:

1.4. Projekto įgyvendinimo forma (festivalis, paroda, knygos leidyba, seminaras, koncertas ir pan.):

1.5. Numatomi projekto įgyvendinimo terminai:

Projekto (jo etapo) pradžia: 2014 m. mėn. d.

Projekto (jo etapo) pabaiga: 2014 m. mėn. d

1.6. Projekto įgyvendinimo vieta:.

(valstybė, miestas, įstaiga / renginys ir pan.)

2. Informacija apie projektą (iki 2 psl.)

2.1. Projekto tikslai ir uždaviniai, kokiai tikslinei grupei jis skiriamas, aktualumas, išskirtinumas, planuojama viso projekto (renginio, festivalio, koncerto ir t.t.) programa, dalyviai, pristatymo Lietuvoje ir/ar užsienyje planas (jeigu numatoma), planuojamo leisti CD/DVD programa (turinys), ketinamos rengti parodos autorius(-iai) bei jo(-ų) planuojami eksponuoti kūriniai, jau atlikti projekto įgyvendinimo darbai ir t.t.

2.2. Planuojami pasiekti rezultatai:

Nurodomi tik pagal projekto pobūdį siektini rezultatai

1. Gyventojų, apsilankiusių* kultūros ir meno renginiuose, skaičius
2. Gyventojų, dalyvavusių** kultūros ir meno renginiuose, skaičius
3. Į edukacinę veiklą įtrauktų** vaikų ir jaunimo, skaičius
4. Gyventojų, apsilankiusių* profesionalaus meno renginiuose regionuose, skaičius
5. Gyventojų, dalyvavusių** kultūros veiklose regionuose, skaičius
6. Neįgaliųjų, dalyvavusių*** kultūros veiklose, skaičius
7. Planuojamo išleisti leidinio egzempliorių skaičius

* Apima žiūrovus, klausytojus, lankytojus, skaitytojus ir kt.

** Apima kūrėjus, atlikėjus, projektų vykdytojus ir kt.

*** Apima žiūrovus, klausytojus ir pan. bei kūrėjus, atlikėjus, projektų vykdytojus ir kt.

2.3. Planuojami projekto rezultatai pagal prioritetinių veiklų rėmimo srities priemonę (pildo tik tie projekto vykdytojai, kurių projektinėse veiklose bus numatomi žemiau pateikti projekto vertinimo kriterijai):

Tikslų, uždavinių, vertinimo kriterijų pavadinimai ir mato vienetai	Siekiamas rezultatas 2014 m., skaičiais	Prioritetinių veiklų rėmimo srities priemonės Nr.*
01-01, Užtikrinti kultūros edukacijos plėtrą
1. Jaunųjų menininkų, tobulinusių profesinius įgūdžius Lietuvoje ir užsienyje, skaičius (vienetai)	1.2
2. Jaunųjų menininkų, įgyvendinusių savo kūrybines iniciatyvas, skaičius (vienetai)	1.2
3. Skaitymo skatinimo iniciatyvų dalyvių skaičius (vienetai)	1.3
4. Patobulinusių kvalifikaciją kultūros darbuotojų skaičius (vienetai)	1.4
5. Finansuotų muziejų ekspozicijų ir parodų projektų, pritaikytų vaikams ir jaunimui, skaičius (vienetai)	1.6
01-02, Užtikrinti kultūros plėtrą ir sklaidą regionuose
6. Regionuose surengtų profesionalaus ir mėgėjų meno renginių skaičius	2.1, 2.2, 2.3
01-03, Sudaryti sąlygas kultūros produktų/paslaugų kūrimui
7. Naudotojų, susipažinusių su fiksuotais ir skaitmeniniu būdu paviešintais meno ir kultūros kūriniais, skaičius (vienetai)	3.2
8. Sukurtų naujų profesionaliųjų vizualiųjų menų produktų skaičius (vienetai)	3.3
9. Sukurtų naujų profesionalaus scenos meno kūrinių skaičius (vienetai)	3.3
01-04, Sudaryti sąlygas tarptautinių kultūros projektų įgyvendinimui
10. Tarptautiniuose kultūros ir kūrybinių industrijų renginiuose sudarytų naujų ar/ir pratęstų turimų kontaktų dėl produktų pardavimo skaičius (vienetai)	4.3
11. Menininkų rezidencijų programose dalyvavusių kūrėjų skaičius (vienetai)	4.4
01-05, Užtikrinti projektų, skirtų stiprinti kultūrinę tapatybę, įgyvendinimą
12. Skaitmeninto turinio pagrindu sukurtų produktų bei paslaugų vartotojų skaičius (vienetai)	5.1
13. Dalyvių etninės ir regionų kultūrinės veiklos projektuose skaičius (tūkst. žm.)	5.6

2.4. Projekto vykdymui turimi ištekliai (materialieji ir žmogiškieji).

2.5. Projekto partnerių, rėmėjų indėlis (finansinis, dalykinis ir pan.):

(pažymėti tinkamą langelį)

Nr.	Projekto partnerio, rėmėjo pavadinimas	Suma Lt	Suteikta	Laukiama atsakymo
2.5.1.
2.5.2.
2.5.3.
2.5.n.	Informacijai netilpus, pridėkite papildomą lapą

3. pridedama užpildyta nustatytos formos detali viso projekto išlaidų sąmata (privaloma).

4. Juridinio asmens PATIRTIS ĮGYVENDINANT PANAŠAUS POBŪDŽIO PROJEKTUS (nurodyti pagrindinius)

Nr.	Projekto pavadinimas	Metai	Projekto biudžetas, Lt
4.1.
4.2.
4.3.
4.n.	Informacijai netilpus, pridėkite papildomą lapą

Patvirtinu, kad paraiškoje pateikta informacija yra tiksli ir teisinga, projekto vykdytojo veikla nėra sustabdyta, sąskaitos nėra areštuotos. Teikiamas projektas nėra padalintas į mažesnius projektus (vykdomus to paties ar kito vykdytojo) ir jų paraiškos nėra teikiamos kaip atskiri projektai į kitas Lietuvos kultūros tarybos finansuojamas programas.

Prašoma lėšų suma yra racionaliai paskaičiuota ir reikalinga projektui įgyvendinti.

Įsipareigoju tinkamai atsiskaityti su projekte nurodytais autoriais, prekių ir paslaugų teikėjais.

Įsipareigoju nustatyta tvarka atsiskaityti už projekto įvykdymą.

Už anksčiau gautas valstybės biudžeto lėšas esu tinkamai atsiskaitęs.

A.V.

(juridinio asmens vadovo vardas, pavardė)	(parašas)

(projekto vadovo vardas, pavardė)	(parašas)

(juridinio asmens vyr. buhalterio (finansininko) vardas, pavardė	(parašas)

PRIDEDAMA:

1. Privalomi dokumentai:

1.1. Juridinio asmens steigimo dokumentų (įstatai, nuostatai, statutas ir pan.) kopija, patvirtinta vadovo antspaudu (jeigu juridinis asmuo privalo jį turėti) ir parašu;

1.2. Nustatytos formos projekto išlaidų sąmata;

1.3. Projekto vadovo gyvenimo aprašymas;

1.4. kultūros ministro nustatytose atskirų konkursinių priemonių finansavimo sąlygose nurodyti ar pagal projekto pobūdį reikalaujami dokumentai (kvietimai dalyvauti tarptautiniuose renginiuose, planuojamo išleisti leidinio ištrauka, restauratorių išvados ir pan.):

.............................................................................................................................................................

.............................................................................................................................................................

2. Kiti galimi papildomi dokumentai (jų kopijos), kurie pagrindžia paraiškoje nurodytą informaciją (susitarimai dėl bendradarbiavimo, paramos, projekto dalyvių sąrašas, planuojamo leisti CD/DVD programa (turinys) ir pan.):

................................................................................................................................................................

................................................................................................................................................................